ઓર ટૂંકી થઈ ગયેલી નાની કતાર હવે રેઇલરોડ ડેપો તરફ રવાના થઈ ગઈ હતી. યુવકના મૃતદેહને હાથગાડીમાં નાખીને ટેકરીની પાછળ લઈ જવામાં આવ્યો. લોહીથી ખરડાયેલી જમીનને સાફ કરી દેવામાં આવી અને લેથ પર ફરી વખત કામ શરૂ થઈ ગયું. પરંતુ પોતાના ટેબલ પાસે બેસીને દરવાજાનાં મિજાગરાં બનાવી રહેલા લેવાર્તોવ, એમોનની આંખમાં ક્ષણભર માટે ઝબકી ગયેલી ઓળખને પારખી ગયા હતા. એ નજર જાણે લેવાર્તોવને કહી રહી હતી, “બસ, તું જ એ માણસ છે!” રેબી જાણતા હતા કે પેલા યુવકને કારણે એમોનનું ધ્યાન પોતાના દેખીતા લક્ષ્ય એવા લેવાર્તોવ તરફથી માત્ર થોડા સમય માટે જ હટ્યું હતું!